ประเทศไทยใน พ.ศ. 2470

เหตุการณ์ที่เกิดขึ้นใน พ.ศ. 2470 (ค.ศ. 1927) ในประเทศไทย เป็นปีที่ 146 แห่งกรุงรัตนโกสินทร์ และเป็นปีที่ 3 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2469 (1 มกราคม - 31 มีนาคม) และ 2470 (1 เมษายน - 31 ธันวาคม) ในแบบปัจจุบัน

ผู้นำ 
 พระมหากษัตริย์: พระบาทสมเด็จพระปกเกล้าเจ้าอยู่หัว
 ประธานอภิรัฐมนตรีสภา: สมเด็จพระราชปิตุลา บรมพงศาภิมุข เจ้าฟ้ากรมพระยาภาณุพันธุวงศ์วรเดช
 อธิบดีศาลฎีกา: พระยาจินดาภิรมย์ราชสภาบดี
 เจ้าผู้ครองประเทศราช
 นครเชียงใหม่: เจ้าแก้วนวรัฐ
 นครลำพูน: เจ้าจักรคำขจรศักดิ์

เหตุการณ์ 
 29 มิถุนายน - การให้สัตยบันในสัญญาระหว่างไทยกับฝรั่งเศส กำหนดเส้นเขตแดนตั้งแต่จังหวัดเชียงราย ถึงอุบลราชธานี สัญญาฉบับนี้ไม่ได้ถือร่องน้ำลึกเป็นเส้นเขตแดน ฉะนั้นเกาะทุกเกาะจึงเป็นของอินโดจีน ฝรั่งเศส
 27 กรกฎาคม - 
พระบาทสมเด็จพระปกเกล้าเจ้าอยู่หัว ทรงปรับปรุงสภาป้องกันพระราชอาณาจักร สภาดังกล่าวประกอบด้วยฝ่ายทหารและกระทรวงทบวงการเมืองฝ่ายพลเรือน มีหน้าที่ร่วมกันพิจารณาและวางนโยบายในการป้องกันพระราชอาณาจักร กับพิจารณาเรื่องต่าง ๆ ที่จะต้องขอให้ทรงพระราชทานคำปรึกษา
 31 กรกฎาคม
ภาพยนตร์ที่คนไทยสร้างขึ้นเรื่องแรก เรื่อง โชคสองชั้น เริ่มฉายวันนี้
 5 ธันวาคม - วันพระราชสมภพพระบาทสมเด็จพระเจ้าอยู่หัวภูมิพลอดุลยเดช ณ โรงพยาบาลเมาท์ออเบิร์น เมืองเคมบริดจ์ มลรัฐแมสซาชูเสท สหรัฐอเมริกา

แหล่งข้อมูลอื่น 
 ปฎิทินปี 1927 - ประเทศไทย

ประเทศไทยในปี พ.ศ. 2470